खड़े ट्रक से कार टकराई दूल्हा घायल, बोला- 31 को ही करुंगा शादी
खड़े ट्रक से कार टकराने पर तीन युवक घायल हो गए। इनमें से एक की 31 दिसंबर को शादी है। वह बोला- शादी नहीं टालेंगे। 31 को ही विवाह होगा।
मोघट थाने के सामने टैगोर कॉलोनी में सड़क किनारे खड़े ट्रक से इनोवा कार टकरा गई। ट्रक के पिछले हिस्से से टकराई इनोवा की छत उखड़ गई। दुर्घटना में तरुण पिता प्रकाश बजाज (22), कपिल पिता प्रकाश आहुजा (20), अंकित पिता सुरेश कोटवानी (22) निवासी सिंधी कॉलोनी घायल हो गए। दुर्घटना रविवार रात तीन बजे हुई। वाहन चला रहे तरुण बजाज की 31 दिसंबर को होना है। इसी को लेकर रविवार रात दोस्तों के साथ पार्टी के बाद अंकित मेहमानों को लेने रेलवे स्टेशन जा रहा था। इस दौरान खड़े ट्रक एमपी 09 एचएफ 3129 में इनोवा एमपी 68 बी 0206 सहित घुस गए। रात तीन बजे दुर्घटना की जानकारी मिलते ही सिंधी समाज के लोग मौके पर पहुंचे। घायलों को तत्काल जिला अस्पताल के ट्रॉमा सेंटर में भर्ती कराया। तरुण के सिर में गंभीर चोट लगी है। अंकित और कपिल के हाथ, पैर व सिर में लगने से तीनों को भर्ती किया। डॉक्टरों के मुताबिक तीनों युवकों की हालत खतरे से बाहर है।
कार की छत ही उखड़ गई।
घायल अवस्था में 31 को होगी शादी
जिला अस्पताल में भर्ती तरुण को सोमवार सुबह उसके साथी कमलेश पमनानी, दीपू हिंगोरानी, कमल संतवानी व दोस्तों ने हंसी मजाक कर दुर्घटना को दिमाग से निकाल देने की सलाह दी। घायल तरुण ने भी कहा आप बाेलो तो अभी शादी के मंडप में चल सकता हूं। मुझे कुछ नहीं हुआ अाप चिंता न करें। तरुण की बारात कल्याण मुंबई से आ रही है।
शादी के तीन दिन पहले दुर्घटना
hin_Deva hin_Deva hin_Deva hin_Deva hin_Deva hin_Deva hin_Deva